**Ministru kabineta rīkojuma “Par Eiropas Ekonomikas zonas finanšu instrumenta 2014.-2021. gada perioda līdzfinansētās programmas “Vietējā attīstība, nabadzības mazināšana un kultūras sadarbība” koncepcijas projektu” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Ministru kabineta rīkojuma projekta “Par Eiropas Ekonomikas zonas finanšu instrumenta 2014.-2021. gada perioda līdzfinansētās programmas “Vietējā attīstība, nabadzības mazināšana un kultūras sadarbība” koncepcijas projektu” (turpmāk – rīkojuma projekts) mērķis ir atbalstīt programmas „Vietējā attīstība, nabadzības mazināšana un kultūras sadarbība” (turpmāk – programma) koncepcijas projektu.  Pēc Ministru kabineta rīkojuma spēkā stāšanās Finanšu ministrija nodrošinās programmas koncepcijas iesniegšanu donorvalstu Finanšu instrumentu komitejā (turpmāk - EEZ FIK).  Ministru kabineta rīkojums stājas spēkā pēc tā apstiprināšanas Ministru kabinetā. | |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts izstrādāts, ievērojot 2017. gada 5. decembra Ministru kabineta protokollēmuma Nr.60 23.§ “Noteikumu projekts “Par Latvijas Republikas un Īslandes, Lihtenšteinas Firstistes un Norvēģijas Karalistes saprašanās memorandu par Eiropas Ekonomikas zonas instrumenta ieviešanu 2014.-2021. gadā”” 3.2. un 4.1. apakšpunktu, kā arī Latvijas Republikas un Islandes, Lihtenšteinas Firstistes, Norvēģijas Karalistes saprašanās memoranda par Eiropas Ekonomikas zonas finanšu instrumenta ieviešanu 2014.-2021. gadā(turpmāk – Saprašanās memorands) B pielikumu, kur noteikts, ka Vides aizsardzības un reģionālās attīstības ministrija (turpmāk – VARAM) ir programmas apsaimniekotājs. Programmas apsaimniekotājs ir atbildīgs par programmas īstenošanu, tai skaitā par programmas koncepcijas projekta izstrādi. Saprašanās memoranda B pielikumā noteikts, ka programmas partneris ir Kultūras ministrija, kas sniedz ieguldījumu programmas kultūras jomas „Kultūras uzņēmējdarbība, kultūras mantojums un kultūras sadarbība” (turpmāk – programmas kultūras joma) aktivitāšu plānošanā un īstenošanā.  Programma ir saskaņota ar prioritātēm, kas noteiktas šādos plānošanas dokumentos: Nacionālā attīstības plānā 2014.-2020. gadam, Nacionālās identitātes, pilsoniskās sabiedrības un integrācijas politikas pamatnostādnēs 2012.–2018. gadam, Ministru kabineta 2018.gada 18.jūlija rīkojumu Nr.345 „Par Nacionālās identitātes, pilsoniskās sabiedrības un integrācijas politikas īstenošanas plānu 2019. – 2020.gadam”, Kultūrpolitikas pamatnostādnēs 2014. - 2020.gadam "Radošā Latvija", Latvijas ilgtspējīgas attīstības stratēģijā līdz 2030. gadam. Programmas īstenošana sekmēs mērķu sasniegšanu, kas noteikti iepriekš minētajos ilgtermiņa un vidēja termiņa plānošanas dokumentos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts ir nepieciešams, lai atbalstītu programmas koncepcijas projektu.  Atbilstoši 2017.gada 14.decembrī parakstītajam Saprašanās memorandam, kā arī citiem Eiropas Ekonomikas zonas finanšu instrumenta ietvardokumentiem (2016. gada 23. septembrī EEZ FIK apstiprinātajiem Noteikumiem par Eiropas Ekonomikas zonas finanšu instrumenta ieviešanu (turpmāk – donorvalstu noteikumi) un Zilo grāmatu), VARAM sadarbībā ar Kultūras ministriju, Norvēģijas Vietējo un reģionālo varas iestāžu asociāciju, Norvēģijas Mākslas padomi, nozares un donorvalstu pārstāvjiem ir izstrādājusi programmas koncepcijas (*Concept Note*) projektu (turpmāk – programmas koncepcija), kas nosaka programmas tvērumu un plānotos rezultātus.  Saprašanās memorandā noteiktās programmas jomas ir:  - vietējā attīstība un nabadzības mazināšana;  - kultūras uzņēmējdarbība, kultūras mantojums un kultūras sadarbība;  - laba pārvaldība, atbildīgas institūcijas, caurspīdīgums. Programmai ir noteiktas īpašas intereses:  - īpaša uzmanība programmā tiks pievērsta Latgales reģiona attīstības veicināšanai;  - programma veicina komercdarbības atbalsta pasākumus reģionālā un vietējā līmenī un sadarbību starp pašvaldībām;  - ne vairāk kā 3 000 000 *euro* no programmas finansējuma tiek paredzēti programmas jomai “Kultūras uzņēmējdarbība, kultūras mantojums un kultūras sadarbība”.  Tāpat Saprašanās memorandā programmas ietvaros tika noteikts iepriekš noteikts projekts “Ar integrāciju saistīti pasākumi Muceniekos”, kuru īstenos Ropažu novada pašvaldība.  Programmas mērķis ir stiprināt sociālo un ekonomisko kohēziju.  Donorvalsts programmas partneris ir Norvēģijas Vietējo un reģionālo varas iestāžu asociācija, kas sniedz ieguldījumu divpusējo attiecību starp Latviju un Norvēģiju stiprināšanā, kā arī veicina labas prakses un zināšanu apmaiņu. Programmas partneris ir Kultūras ministrija, kas sniedz ieguldījumu programmas kultūras jomas aktivitāšu plānošanā un īstenošanā. Norvēģijas Mākslas padome ir iesaistīta programmas koncepcijas kultūras jomas apraksta sagatavošanā un donorvalstu partneru piesaistē.  Rīkojuma projekts paredz programmas koncepcijas projekta atbalstīšanu un turpmāko virzību. Programmas koncepcijas projektā ir iekļauti sasniedzamie programmas mērķi un rezultatīvie rādītāji, finansējuma sadalījums un programmas aktivitāšu apraksts, kas saskaņoti ar donorvalstu kompetentajām iestādēm.  Programmas koncepcijas izstrādes sākumposmā programmas apsaimniekotājs nodrošināja sabiedrisko apspriešanu ar nacionālo un donorvalstu partneru iesaisti, organizējot nozares konsultācijas 2018. gada 20. februārī, kur piedalījās 48 dalībnieki, pārstāvot valsts un pašvaldību, izglītības un pētniecības iestādes, nevalstiskās organizācijas (turpmāk - NVO), kā arī starptautiskās organizācijas. Konsultāciju laikā, ņemot vērā Saprašanās memorandā noteiktās programmas jomas, kā arī Latvijā pieejamos finanšu avotus, dalībnieki definēja būtiskākās problēmas un izaicinājumus, kurus būtu iespējams risināt ar programmas atbalstu:  1) jaunas uzņēmējdarbības idejas, pašvaldību un uzņēmēju mārketinga pasākumus, lai veicinātu eksporta tirgu apgūšanu un piesaistītu investīcijas, plānošanas reģionu un pašvaldību speciālistu kapacitātes stiprināšanu uzņēmējdarbības atbalsta jautājumos, uzņēmējdarbības attīstīšanas (uzņēmējdarbības atbalsta granti) u.c. pasākumus;  2) ierobežotu kultūras produktu piedāvājumu skolēniem, stiprināt kultūras pieejamību visām sabiedrības grupām, ierobežotu kultūras pieejamību Latvijas reģionos, veicināt izpratni par kultūru un veicināt kultūras jomas speciālistu kapacitāti;  3) īstenot apmācības un stiprināt pašvaldību ekspertu kapacitāti, izstrādāt attīstības stratēģijas, veicināt pašvaldību sadarbību un uzlabot publisko pakalpojumu kvalitāti.  Programmas koncepcijas izstrādes procesā sadarbībā ar donorvalstu kompetento iestādi - Finanšu instrumenta biroju (turpmāk – FIB) - tika noteikts šāds programmas saturs:   * iepriekš noteiktais projekts “*Uzņēmējdarbības atbalsta pasākumi Latgales reģionā*”, ko īsteno Latgales plānošanas reģions sadarbībā ar VARAM un Norvēģijas Eustagderes reģionu. Projekta mērķis ir veicināt Latgales plānošanas reģiona vietējo attīstību, stiprināt Latgales plānošanas reģiona un tajā ietilpstošo pašvaldību kapacitāti uzņēmējdarbības jautājumos un īstenot pasākumus nodarbinātības un uzņēmējspēju veicināšanai; * iepriekš noteiktais projekts “*Uzņēmējdarbības atbalsta pasākumi Vidzemes plānošanas reģionā*”, ko īsteno Vidzemes plānošanas reģions sadarbībā ar Dienvidu Esterdālas reģionālo padomi. Projekta mērķis ir attīstīt Vidzemes plānošanas reģiona uzņēmējdarbības vidi un mazināt sociālo atstumtību, veicinot nodarbinātības un konkurētspējas iespējas reģionā; * iepriekš noteiktais projekts “*Uzņēmējdarbības atbalsta pasākumi Zemgales plānošanas reģionā”,* ko īsteno Zemgales plānošanas reģions sadarbībā ar Jelgavas pilsētas pašvaldību, Jēkabpils pilsētas pašvaldību un Norvēģijas nevalstisko organizāciju “Innovation Circle Network”. Projekta mērķis ir mazināt sociālās un ekonomiskās atšķirības starp Zemgales plānošanas reģiona pašvaldībām, stiprinot uzņēmēju un speciālistu kapacitāti un radot mehānismus inovāciju un uzņēmējdarbības attīstībai reģionā; * iepriekš noteiktais projekts “*Uzņēmējdarbības atbalsta pasākumi Kurzemes plānošanas reģionā”,* ko īsteno Kurzemes plānošanas reģions sadarbībā ar Liepājas pilsētas pašvaldību, Ventspils pilsētas pašvaldību un Norvēģijas Rūgallanes reģionu (notiek saskaņošana). Projekta mērķis ir mazināt sociāli ekonomiskās attīstības līmeņa atšķirības un nodrošināt līdzsvarotu attīstību Kurzemes plānošanas reģionā, veicinot uzņēmējdarbības attīstību; * iepriekš noteiktais projekts “*Uzņēmējdarbības atbalsta pasākumi Rīgas plānošanas reģionā”,* ko īsteno Rīgas plānošanas reģions sadarbībā ar Norvēģijas Hordalannes reģionu (notiek saskaņošana). Projekta mērķis ir veicināt Rīgas plānošanas reģiona līdzsvarotu attīstību ar reģionālo uzņēmējdarbības atbalsta mehānismu palīdzību; * iepriekš noteiktais projekts “*Latvijas pašvaldību sadarbības veicināšana un labas pārvaldības stiprināšana”,* ko īsteno Latvijas Pašvaldību savienība sadarbībā ar Latvijas Lielo pilsētu asociāciju un Norvēģijas Vietējo un reģionālo varas iestāžu asociāciju. Projekta mērķis ir vietējo pašvaldību sadarbības optimizācija un labas pārvaldības principu veicināšana, lai uzlabotu publisko pakalpojumu kvalitāti un efektivitāti; * iepriekš noteiktais projekts “*Ar integrāciju saistīti pasākumi Muceniekos”,* ko īsteno Ropažu novada pašvaldība sadarbībā ar Norvēģijas Trēgstadas pašvaldību (tiks precizēts). Projekta mērķis ir stiprināt integrācijas pasākumus Muceniekos un ar to saistītajā patvēruma meklētāju uzņemšanas centrā, veicinot daudzkultūru dialogu un ciešāku sadarbību starp pašvaldības kopienām, nodrošinot sporta un brīvā laika infrastruktūru; * neliela apjoma grantu shēma ar mērķi atbalstīt biznesa ideju īstenošanu Latgalē; * atklātais projektu konkurss divās kārtās ar mērķi uzlabot pieejamību profesionālajai laikmetīgajai mākslai un kultūraiLatvijas reģionos, atbalstot profesionālās laikmetīgās mākslas un kultūras produktu radīšanu un veicinot auditorijas attīstības un kultūras izpratnes un izpausmju kompetenču uzlabošanos visos Latvijas reģionos.   Saskaņā ar Saprašanās memoranda B pielikumu, programmas kopējais piešķīrums ir 11 764 706 *euro,* tai skaitā Eiropas Ekonomikas zonas finanšu instrumenta piešķīrums 10 000 000 *euro*, programmas nacionālais līdzfinansējums 1 764 706 *euro*.  Izvērtējot nozares konsultāciju rezultātus, programmas apsaimniekotājs sadarbībā ar FIB vienojās par programmas sasniedzamajiem rezultātu un iznākumu rādītājiem un to mērķa vērtībām. Rādītāju mērķa vērtības tika noteiktas, izvērtējot programmas prioritātes un pieejamo finansējumu aktivitātēm, tāpat ņemot vērā donorvalstu izstrādātās Rezultātu izvērtēšanas vadlīnijas un Programmu indikatoru vadlīnijas.  Atbilstoši Rezultātu izvērtēšanas vadlīnijām tika noteikti trīs veida rādītāji – binārie, kvalitatīvie un kvantitatīvie.  Binārie rādītāji tika izvirzīti tiem programmas rezultātiem un iznākumiem, kuriem noteikta vērtību neesamība, nosakot bāzes līnijas mērķa vērtību “nē” un uzdevuma sasniedzamo mērķa vērtību “jā”. Šie rādītāji raksturo plānotās aktivitātes iepriekš noteiktajos projektos.  Iznākuma rādītāji:   * “Publicēts pētījums par pašvaldību sadarbības produktivitāti un efektivitāti”; * “Izstrādāti ieteikumi par pašvaldību sadarbības tālāku attīstību Latvijā”; * “Uzlabota sporta un brīvā laika infrastruktūra Muceniekos (Ropažu novadā)”.   Savukārt, atbilstoši Rezultātu izvērtēšanas vadlīnijām, kvantitatīviem rezultāta un iznākuma rādītājiem, gadījumos, kad nebija argumentēts pamatojums nepieciešamībai noteikt citu skaitlisko mērķa vērtību, tika noteikts mērķa vērtības bāzes līnijai nulles rādītājs. Kvalitatīvie rādītāji tika noteikti, ņemot vērā plānoto aktivitāšu specifiku un nosakot aktivitāšu ietekmi uz rezultātu un iznākumu sasniegšanu.  Rezultāta rādītāji:   * “Atbalstīto uzņēmumu skaits, kuriem ir palielinājusies operacionālā kapacitāte” (bāzes līnija – 0; uzdevums – 200). Uzdevuma vērtība noteikta, konsultējoties ar plānošanas reģioniem par iespējām plānoto aktivitāšu un finansējuma ietvaros sniegt atbalstu uzņēmumiem reģionos. Rādītājs ietver gan jaunu produktu vai pakalpojumu ieviešanu, gan arī esošo produktu vai pakalpojumu pilnveidošanu; * “Izstrādāto jaunu produktu/pakalpojumu skaits” (bāzes līnija – 0; uzdevums – 40). Uzdevuma vērtība ietver gan neliela apjoma grantu shēmas, gan plānošanas reģionu iepriekš noteikto projektu aktivitātes. Rādītājs ietver jaunu produktu vai pakalpojumu ieviešanu; * “Radīto darba vietu skaits (sadalījumā pēc dzimuma, vecuma)” (bāzes līnija – 0; uzdevums – 40). Uzdevuma vērtība noteikta saskaņā ar neliela apjoma grantu shēmas plānotajām aktivitātēm; * “Uzņēmējdarbības centru skaits plānošanas reģionos ar stiprinātu kapacitāti nodrošināt atbalstu uzņēmējdarbībai” (bāzes līnija - 0; uzdevums – 5). Uzdevuma vērtība noteikta, pamatojoties uz plānošanas reģionu iepriekš noteikto projektu aktivitātēm uzņēmējdarbības centru kapacitātes stiprināšanai; * “Ar pašvaldību sniegtajiem pakalpojumiem un atbalstu apmierināto uzņēmēju daļa” (bāzes līnija – tiks precizēta; uzdevums – palielinājums par 10%). Uzdevuma vērtība noteikta konsultējoties ar plānošanas reģioniem par plānoto aktivitāšu ietekmi uz to sniegtajiem pakalpojumiem. Rādītāja mērīšanai tiks veikta aptauja; * “Cilvēku skaits, kuri apmeklējuši atbalstītos kultūras pasākumus” (bāzes līnija – 0; uzdevums – 1500). Uzdevuma vērtība noteikta, izvērtējot plānoto kultūras produktu skaitu un iespējamo mērķauditoriju; * “(Lietotāju) apmierinātības līmenis ar pašvaldības būvvalžu pakalpojumiem” (bāzes līnija – tiks precizēta; uzdevums – pieaugums par 5%). Uzdevuma vērtība noteikta konsultējoties ar Latvijas Pašvaldību savienību par iepriekš noteiktā projekta ietekmi uz pašvaldību pakalpojumiem. Rādītājs tiks pārskatīts pēc 1 gada kopš projekta sākuma, lai noteiktu, vai pakalpojums ir iekļauts projekta aktivitātēs un bāzes līnija tiks noteikta 6 mēnešu laikā pēc pašvaldību atlases; * “(Lietotāju) apmierinātības līmenis ar pašvaldības uzņēmējdarbības atbalsta pakalpojumiem” (bāzes līnija – tiks precizēta; uzdevums – pieaugums par 5%). Uzdevuma vērtība noteikta konsultējoties ar Latvijas Pašvaldību savienību par iepriekš noteiktā projekta ietekmi uz pašvaldību pakalpojumiem. Rādītājs tiks pārskatīts pēc 1 gada kopš projekta sākuma, lai noteiktu, vai pakalpojums ir iekļauts projekta aktivitātēs un bāzes līnija tiks noteikta 6 mēnešu laikā pēc pašvaldību atlases; * “(Lietotāju) apmierinātības līmenis ar pašvaldības policijas darbu” (bāzes līnija – tiks precizēta; uzdevums – pieaugums par 5%). Uzdevuma vērtība noteikta konsultējoties ar Latvijas Pašvaldību savienību par iepriekš noteiktā projekta ietekmi uz pašvaldību pakalpojumiem. Rādītājs tiks pārskatīts pēc 1 gada kopš projekta sākuma, lai noteiktu, vai pakalpojums ir iekļauts projekta aktivitātēs un bāzes līnija tiks noteikta 6 mēnešu laikā pēc pašvaldību atlases; * “Patvēruma meklētāju un vietējo iedzīvotāju apmierinātības līmenis ar programmā paredzēto integrācijas pakalpojumu kvalitāti (skalā no 1 līdz 5)” (bāzes līnija – tiks precizēta; uzdevums - ≥4 pieaugums attiecībā pret bāzes līniju). Uzdevuma vērtība noteikta konsultējoties ar Ropažu novada pašvaldību par iepriekš noteiktā projekta aktivitāšu ietekmi uz integrācijas pakalpojumu kvalitāti. Bāzes līnija tiks noteikta 6 mēnešu laikā pēc projekta līguma parakstīšanas; * “Ietekmēto valsts tiesību aktu un politiku skaits” (bāzes līnija – 0; uzdevums – 2). Uzdevuma vērtība noteikta, konsultējoties ar Latvijas Pašvaldību savienību, izvērtējot īstenotās aktivitātes un izstrādātās rekomendācijas.   Iznākuma rādītāji:   * “Apmācīto speciālistu skaits (uzņēmējdarbības veicināšanas un pašvaldību sadarbības jomā) (sadalījumā pēc dzimuma)” (bāzes līnija – 0; uzdevums – 100). Uzdevuma vērtība noteikta, konsultējoties ar plānošanas reģioniem par plānotajām apmācībām un apmācīto speciālistu skaitu; * “Latvijas pašvaldību daļa, kuras piedalās kapacitātes attīstības iniciatīvās, ar mērķi veicināt uzņēmējdarbību” (bāzes līnija – 0; uzdevums – 50%). Uzdevuma vērtība noteikta, konsultējoties ar plānošanas reģioniem par plānoto pašvaldību iesaisti iepriekš noteikto projektu aktivitātēs; * “Atbalstīto personu skaits vietējās uzņēmējdarbības attīstībai (sadalījumā pēc dzimuma, vecuma)” (bāzes līnija – 0; uzdevums – 50). Uzdevuma vērtība noteikta, konsultējoties ar plānošanas reģioniem par plānoto atbalstu personām vietējās uzņēmējdarbības attīstībai; * “Īstenoto jaunu, reģionam specifisku risinājumu skaits reģionālās konkurētspējas un nodarbinātības palielināšanai” (bāzes līnija – 0; uzdevums – 5). Uzdevuma vērtība noteikta, konsultējoties ar plānošanas reģioniem par plānotajiem specifiskajiem risinājumiem reģionā; * “Divpusējā sadarbībā īstenoto projektu skaits auditorijas attīstības jomā (bilaterāls)” (bāzes līnija – 0; uzdevums – 15). Uzdevuma vērtība noteikta, konsultējoties ar Kultūras ministriju un Norvēģijas Mākslas padomi par iespējamo atbalstīto projektu skaitu programmas kultūras jomas atklātā konkursa divu kārtu pieejamā finansējuma ietvaros; * “Pielietoto inovatīvo auditorijas attīstības metožu un paņēmienu skaits” (bāzes līnija – 0; uzdevums – 5). Uzdevuma vērtība noteikta, konsultējoties ar Kultūras ministriju un Norvēģijas Mākslas padomi par plānotajām aktivitātēm auditorijas attīstības jomā; * “Auditorijas attīstības jomā apmācīto speciālistu skaits” (bāzes līnija – 0; uzdevums – 75). Uzdevuma vērtība noteikta, konsultējoties ar Kultūras ministriju un Norvēģijas Mākslas padomi par plānoto apmācīto speciālistu skaitu programmas kultūras jomas atklātā konkursa divu kārtu ietvaros; * “Kultūras produktu skaits, kas radīti iesaistot mērķa grupu” (bāzes līnija – 0; uzdevums – 15). Uzdevuma vērtība noteikta, konsultējoties ar Kultūras ministriju par iespējamo atbalstīto projektu skaitu programmas kultūras jomas atklātā konkursa divu kārtu pieejamā finansējuma ietvaros; * “Mērķa grupas pārstāvju skaits, kas piedalījušies kultūras produkta radīšanā” (bāzes līnija – 0; uzdevums – 30). Uzdevuma vērtība noteikta, konsultējoties ar Kultūras ministriju un Norvēģijas Mākslas padomi par iespējamo mērķa grupas pārstāvju iesaisti kultūras produktu radīšanā programmas kultūras jomas atklātā konkursa divu kārtu ietvaros; * “Divpusējā sadarbībā radīto kultūras produktu skaits (bilaterāls)” (bāzes līnija – 0; uzdevums – 15). Uzdevuma vērtība noteikta, pamatojoties uz obligāto prasību par atklātā konkursa divu kārtu projektu īstenošanu sadarbībā ar donorvalstu partneri; * “Izstrādāto labas pārvaldības vadlīniju un rīku skaits vietējām pašvaldībām” (bāzes līnija – 0; uzdevums – 2). Uzdevuma vērtība noteikta, konsultējoties ar Latvijas Pašvaldību savienību, kas plāno izstrādāt labas pārvaldības pamatnostādnes un rīku labas pārvaldības novērtēšanai pašvaldībās; * “Apmācīto speciālistu skaits (sadalījumā pēc dzimuma)” (bāzes līnija – 0; uzdevums – 200). Uzdevuma vērtība noteikta, konsultējoties ar Latvijas Pašvaldību savienību par plānoto apmācīto pašvaldību darbinieku skaitu labas pārvaldības jomā; * “Vietējo pašvaldību tīklu ietvaros īstenoto pašvaldību pilot aktivitāšu skaits (bāzes līnija -0; uzdevums 5). Uzdevuma vērtība noteikta, konsultējoties ar Latvijas Pašvaldību savienību par plānoto pilot aktivitāšu skaitu; * “Rīkoto sporta un kultūras pasākumu skaits ar mērķi veicināt patvēruma meklētāju veiksmīgu integrāciju” (bāzes līnija - 0; uzdevums – 10). Uzdevuma vērtība noteikta, konsultējoties ar Ropažu novada pašvaldību par plānoto pasākumu skaitu patvēruma meklētāju integrācijas veicināšanai; * “Donorvalsts un Saņēmējvalsts organizāciju kopīgi organizēto mācību vizīšu skaits” (bāzes līnija – 0; uzdevums – 12). Uzdevuma vērtība noteikta, pamatojoties uz plānotajām mācību vizītēm iepriekš noteikto un atklātā konkursa projektu ietvaros; * “Projektu skaits, kas ietver sadarbību ar donoru projekta partneri” (bāzes līnija – 0; uzdevums – 21). Uzdevuma vērtība noteikta, ņemot vērā sadarbību iepriekš noteikto projektu īstenošanā. Uzdevuma vērtība ietver gan iepriekš noteikto projektu partnerību, gan atklātā konkursa projektu partnerību ar donorvalstu institūcijām.   Divpusējās sadarbības rezultātu rādītājus “Pieaugusi uzticība starp sadarbības organizācijām saņēmējvalstī un donorvalstī”, “Apmierinātības līmenis ar izveidoto partnerību”, “Sadarbībā iesaistīto organizāciju daļa, kuras pielieto divpusējā sadarbībā iegūtās zināšanas” noteica un vērtēs donorvalstis.  Pēc Ministru kabineta rīkojuma spēkā stāšanās Finanšu ministrija nodrošinās programmas koncepcijas iesniegšanu EEZ FIK.  Programmas koncepcijas projekts līdz 2019. gada 28. februārim saskaņots ar Latgales plānošanas reģionu, Vidzemes plānošanas reģionu, Zemgales plānošanas reģionu, Kurzemes plānošanas reģionu, Rīgas plānošanas reģionu un Ropažu novada domi.  2019. gada 22. martā MK rīkojuma projekts un tam pievienotie dokumenti saskaņoti ar Latvijas Pašvaldību savienību.  Rīkojuma projekts nosaka VARAM par atbildīgo institūciju programmas īstenošanā.  Programmas koncepcijas projekts nav uzskatāms par konceptuālo ziņojumu 2014.gada 2.decembra (prot. Nr.66 39.§) Ministru kabineta noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” izpratnē. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Kultūras ministrija, Norvēģijas Vietējo un reģionālo varas iestāžu asociācija, Norvēģijas Mākslas padome, FIB, Latvijas Pašvaldību savienība, Latvijas plānošanas reģioni un Ropažu novada pašvaldība. |
| 4. | Cita informācija | Saskaņā ar Ministru kabineta 2018. gada 13. marta protokollēmuma Nr.15 30. § 7.1.apakšpunktā noteikto, izstrādājot programmas koncepcijas projektu, tika izvērtēta NVO iespēja iesaistīties programmas īstenošanā, kā arī plānoto aktivitāšu reģionālais tvērums.  2018. gada 20. februārī notika programmas nozares konsultācijas, kur tika pieaicinātas NVO un analizētas NVO iesaistes iespējas. Programmas koncepcijas kultūras jomas atklātais konkurss paredz NVO kā tiešos finansējuma saņēmējus un sniedz iespēju kultūras un mākslas jomas NVO sniegt projektu pieteikumus kultūras un mākslas produktu radīšanai.  Savukārt iepriekš noteikto projektu ietvaros uzņēmējus pārstāvošo NVO pārstāvji būs mērķa grupa dažādos pasākumos, piemēram, semināros, konferencēs un atpazīstamības veicināšanas aktivitātēs Latvijā un ārvalstīs.  2019. gada 6. martā programmas koncepcijas projekts ir saskaņots ar Nevalstisko organizāciju un Ministru kabineta sadarbības memoranda īstenošanas padomi.  Rīkojuma pielikuma programmas koncepcijas projekts ir izstrādāts atbilstoši donorvalstu noteikumu 5. pielikumam “Programmas koncepcijas standartforma”.  Pēc programmas apstiprināšanas no donorvalstu puses VARAM izstrādās Ministru kabineta noteikumus, kas noteiks programmas ieviešanas un uzraudzības kārtību, tai skaitā, programmas mērķi, pieejamo finansējumu, sasniedzamos rezultātus, iepriekš noteikto projektu īstenotājus, prasības projektu iesniedzējiem, prasības projektu partneriem, projektu iesniegumu vērtēšanas kritērijus, atbalstāmo aktivitāšu, izmaksu attiecināmības u.c. nosacījumus.  Gadījumos, kad atbalsts tiks sniegts saimnieciskajai darbībai, un tas būs kvalificējams kā komercdarbības atbalsts, tiks piemērots atbilstošs komercdarbības atbalsta regulējums, piemēram, Eiropas Komisijas 2014.gada 17.jūnija regula Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ar programmas jomu saistītās valsts institūcijas, pašvaldības, izglītības organizācijas, NVO, projektu iesniedzēji un projektu īstenotāji. To konkrēts skaits nav zināms.  Programmā atbalstāmās aktivitātes tiks ieviestas visā Latvijā, programmas jomas vietējās attīstības, nabadzības mazināšanas, kultūras sadarbības un labas pārvaldības veicināšanas aktivitātes ir aktuālas visā valstī kopumā. |
| 2. | Tiesiskā regulējuma ietekme uz tautsaimniecību un administratīvo slogu | Pēc programmas apstiprināšanas, Latvijai būs pieejams programmas piešķīrums 10 000 000 *euro* apmērā. Projektu īstenošana tiek plānota līdz 2024. gada 30.aprīlim, tiesiskais regulējums pozitīvi ietekmēs tautsaimniecību kopumā, t.sk., tādas jomas kā sociālā un ekonomiskā attīstība, nodarbinātība, kultūras sadarbība un pieejamība, laba pārvaldība, reģionālā attīstība un sadarbība.  Ar rīkojuma projektu tiks radīts tiesisks pamats turpmākajam darbam pie programmas ieviešanas, t.sk., programmas līguma sagatavošanas.  Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības, administratīvais slogs nemainās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. | | 2021. | | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 115 417 | 0 | 0 | 421 319 | 0 | 1 812 460 | 3 888 242 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 115 417 | 0 | 0 | 421 319 | 0 | 1 812 460 | 3 888 242 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 115 417 | 0 | 0 | 421 319 | 0 | 1 812 460 | 3 888 242 |
| 2.1. valsts pamatbudžets | 115 417 | 0 | 0 | 421 319 | 0 | 1 812 460 | 3 888 242 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Kopējais programmas finansējums ir 11 764 706 *euro*, no tiem Eiropas Ekonomikas zonas finanšu instrumenta piešķīrums 10 000 000 *euro*, nacionālais programmas līdzfinansējums 1 764 706 *euro*.  Programmas īstenošanas laiks ir no 2018. gada 1. janvāra līdz 2024. gada 31. decembrim.  Faktiskie izdevumi 2018.gadā:  2018. gadā programmas īstenošanai – 32 828 *euro* (EEZ finanšu instrumenta piešķīrums 27 904 *euro*, nacionālais programmas līdzfinansējums 4 924 *euro*).  Provizoriski plānotā naudas plūsma 2019.-2024.gadā:  2019. gadā programmas īstenošanai – 135 785 *euro* (EEZ finanšu instrumenta piešķīrums 115 417 *euro*, nacionālais programmas līdzfinansējums 20 368 *euro*);  2020. gadā programmas īstenošanai– 495 669 *euro* (EEZ finanšu instrumenta piešķīrums 421 319 *euro*, nacionālais programmas līdzfinansējums 74 350 *euro*);  2021. gadā programmas īstenošanai – 2 132 306 *euro* (EEZ finanšu instrumenta piešķīrums 1 812 460 *euro*, nacionālais programmas līdzfinansējums 319 846 *euro*);  2022. gadā programmas īstenošanai – 4 574 402 *euro* (EEZ finanšu instrumenta piešķīrums 3 888 242 *euro*, nacionālais programmas līdzfinansējums 686 160 *euro*);  2023. gadā programmas īstenošanai – 2 941 124 *euro* (EEZ finanšu instrumenta piešķīrums 2 499 955 *euro*, nacionālais programmas līdzfinansējums 441 169 *euro*);  2024. gadā programmas īstenošanai – 1 452 592 *euro* EEZ finanšu instrumenta piešķīrums 1 234 703 *euro*, nacionālais programmas līdzfinansējums 217 889 *euro*).  Programmas provizoriskā naudas plūsma sagatavota pamatojoties uz programmas sagatavošanas un īstenošanas laika grafiku. 2018. gadā izstrādāta programmas koncepcija un 2019. gada 1. februārī saskaņota ar FIB. 2019. gadā plānots sagatavot un parakstīt programmas līgumu, izstrādāt nepieciešamās programmas īstenošanas procedūras. 2020. gadā plānots organizēt programmas atklāšanas pasākumu, veikt iepriekš noteikto projektu izvērtēšanu un uzsākt iepriekš noteikto projektu īstenošanu, izsludināt programmas kultūras jomas atklātā konkursa pirmo kārtu, parakstīt projektu īstenošanas līgumus un veikt pirmos avansa maksājumus, kā arī uzsākt neliela apjoma grantu shēmas konkursa īstenošanu. 2021. gadā plānots izsludināt programmas kultūras jomas atklātā konkursa otro kārtu. 2021.-2023. gadā paredzēta projektu aktivitāšu īstenošana, kur naudas plūsma plānota balstoties uz iepriekšējo pieredzi. 2024. gadā plānots veikt projektu noslēgumu maksājumus, organizēt programmas noslēguma pasākumu un nepieciešamības gadījumā veikt programmas izvērtēšanu.  Aprēķinā norādīts tikai Eiropas Ekonomikas zonas finanšu instrumenta piešķīrums (85%) un nacionālais programmas līdzfinansējums (15%), kas kopā sastāda programmas kopējo finansējumu. Atbilstoši donorvalstu nosacījumiem projektu īstenotāji, kas ir valsts un pašvaldību iestādes var saņemt 100% programmas finansējuma piešķīrumu. Programmas atklātajos konkursos projekta īstenotāji projekta līdzfinansējuma daļu segs no  projekta īstenotāja līdzekļiem, kuru pašlaik nav iespējams precīzi noteikt. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Programmas maksimāli pieejamās administrēšanas izmaksas aprēķina atbilstoši Noteikumu 8.10. panta 2. punktā noteiktajam, aprēķinot procentuālu daļu no programmas kopējiem attiecināmajiem izdevumiem. Tā ir šādu summu kopsumma: 10% no pirmajiem 10 miljoniem *euro*; 7% no nākamajiem 40 miljoniem *euro*. Aprēķinātās programmas administrēšanas izmaksas ir 1 123 529 *euro*, no kuriem 955 000 *euro* ir programmas Eiropas Ekonomikas zonas finanšu instrumenta piešķīrums.  Administrēšanas izmaksām tiek plānota maksimāli iespējamā summa, ņemot vērā, ka programmā paredzēts:   * īstenot 7 iepriekš noteiktos projektus, kuros plānots liels skaits dažādu aktivitāšu; * īstenot neliela apjoma grantu shēmu nodarbinātības veicināšanai, atbalstot uzņēmējus jaunu ideju īstenošanai; * īstenot programmas kultūras jomas atklāto konkursu divās kārtās, t.sk. paredzot finansējumu programmas nacionālā partnera funkciju īstenošanai; * nodrošināt kopumā aptuveni 70 projektu īstenošanu un uzraudzību; * organizēt regulāras sadarbības komitejas sanāksmes, kurās piedalās nacionālais programmas partneris, donorvalstu programmas partneris un, iespējams, citi donoru eksperti, un sēdes notiks gan Latvijā, gan Norvēģijā; * īstenot publicitātes aktivitātes; * īstenot aktivitātes divpusējas sadarbības veicināšanai; * nodrošināt darbinieku atlīdzību un veikt saistīto iestādes administratīvo izdevumu apmaksu u.c.   Programmas ietvaros plānots īstenot:   * iepriekš noteikto projektu *“Uzņēmējdarbības atbalsta pasākumi Latgales plānošanas reģionā”,* koīstenos Latgales plānošanas reģions un tā kopējais finansējums ir 1 405 964 *euro*; * iepriekš noteikto projektu “*Uzņēmējdarbības atbalsta pasākumi Vidzemes plānošanas reģionā*”, ko īstenos Vidzemes plānošanas reģions, tā kopējais finansējums ir 974 133 *euro*; * iepriekš noteikto projektu “*Uzņēmējdarbības atbalsta pasākumi Zemgales plānošanas reģionā*”, ko īstenos Zemgales plānošanas reģions, tā kopējais finansējums ir 969 256 *euro*, tai skaitā Eiropas Ekonomikas zonas finanšu instrumenta piešķīrums 933 962 *euro* un projekta partneru līdzfinansējums 35 294 *euro*; * iepriekš noteikto projektu “*Uzņēmējdarbības atbalsta pasākumi Kurzemes plānošanas reģionā*”, ko īstenos Kurzemes plānošanas reģions, tā kopējais finansējums ir 958 464 *euro*, tai skaitā Eiropas Ekonomikas zonas finanšu instrumenta piešķīrums 883 749 *euro* un projekta partneru līdzfinansējums 74 715 *euro*; * iepriekš noteikto projektu “*Uzņēmējdarbības atbalsta pasākumi Rīgas plānošanas reģionā*”, ko īstenos Rīgas plānošanas reģions, tā kopējais finansējums ir 711 016 *euro*; * iepriekš noteikto projektu “*Latvijas pašvaldību sadarbības veicināšana un labas pārvaldības stiprināšana”,* koīstenos Latvijas Pašvaldību savienība, tā kopējais finansējums ir 1 250 000 *euro*; * iepriekš noteikto projektu “*Ar integrāciju saistīti pasākumi Muceniekos*”, ko īstenos Ropažu novada dome, tā kopējais finansējums ir 750 000 *euro*.   Zemgales un Kurzemes plānošanas reģionos projektu partneri – nacionālās nozīmes attīstības centri – nodrošinās 15% līdzfinansējumu savu aktivitāšu īstenošanai. Attiecīgi līdzfinansējuma likme Zemgales plānošanas reģiona projektam ir 96,35865% un Kurzemes plānošanas reģiona projektam 92,20471%. FIB norāda, ka finansējums projektu aktivitātēm var tikt precizēts programmas līguma izstrādes posmā, iepriekš noteikto projektu detalizēto budžetu saskaņošanas laikā.  Nelielas apjoma grantu shēmas *“Atbalsts biznesa ideju īstenošanai Latgalē”* projektus īstenos mikro un mazie uzņēmumi, tajā skaitā pašnodarbinātās personas, tās kopējais finansējums ir 540 000 *euro*.  Programmas kultūras jomas atklātā konkursa divu kārtu kopējais finansējums ir 3 192 353 *euro*, tai skaitā Eiropas Ekonomikas zonas finanšu instrumenta piešķīrums 2 713 500 *euro* un nacionālais līdzfinansējums 478 853 *euro*.  Programmas īstenošanai nepieciešamais valsts budžeta finansējums normatīvajos aktos noteiktajā kārtībā tiks pieprasīts no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  Iepriekš noteiktos projektus īstenos valsts un pašvaldības budžeta iestādes un arī atklātajā konkursā projektu īstenotāji var būt valsts un pašvaldību budžeta iestādes, līdz ar to varētu būt nepieciešams papildu valsts un pašvaldību budžeta finansējums projektu rezultātu ilgtspējas nodrošināšanai. Papildu valsts budžeta finansējumu projektu rezultātu ilgtspējas nodrošināšanai var pieprasīt tikai projekta īstenotāji, kas ir valsts budžeta iestādes. Ja projekta ietvaros tiks iegādātas iekārtas, rezultātu ilgtspējas nodrošināšanai projekta līgumā tiks iekļauti nosacījumi resursu nodrošināšanai iekārtu tehniskajai apkopei un apdrošināšanai vismaz piecus gadus pēc projekta pabeigšanas. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Pēc programmas apstiprināšanas no donorvalstu puses VARAM sadarbībā ar Kultūras ministriju, atbilstoši likuma “Eiropas Ekonomikas zonas finanšu instrumenta un Norvēģijas finanšu instrumenta 2014.-2021. gada perioda vadības likums” 8. panta otrās daļas otrajam punktam, izstrādās Ministru kabineta noteikumus, kas noteiks programmas ieviešanas un uzraudzības kārtību, tai skaitā, programmas mērķi, pieejamo finansējumu, sasniedzamos rezultātus, iepriekš noteikto projektu īstenotājus, prasības projekta iesniedzējam, prasības projekta partneriem, atklātā konkursa un neliela apjoma grantu shēmas projektu iesniegumu vērtēšanas kritērijus, atbalstāmo aktivitāšu, izmaksu attiecināmības u.c. nosacījumus. |
| 2. | Atbildīgā institūcija | VARAM |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Rīkojuma projekts izstrādāts, lai nodrošinātu Saprašanās memoranda B pielikumā noteiktā uzdevuma izpildi. |
| 3. | Cita informācija | Nav |

|  |  |  |
| --- | --- | --- |
| **1. tabula Tiesību akta projekta atbilstība ES tiesību aktiem** | | |
| Projekts šo jomu neskar | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Saprašanās memoranda B pielikums. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Saskaņā ar Saprašanās memoranda Ieviešanas ietvaru (B pielikums) VARAM jāizstrādā programma “Vietējā attīstība, nabadzības mazināšana un kultūras sadarbība” un jāievieš to atbilstoši EZZ FIK apstiprinājumam. | Nav | Starptautiskās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Saprašanās memorandā paredzētās saistības nav pretrunā ar jau esošajām Latvijas Republikas starptautiskajām saistībām. | |
| Cita informācija | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Aktuālās informācijas sniegšana par programmas izstrādes procesu Nevalstisko organizāciju un Ministru kabineta sadarbības memoranda īstenošanas padomes pārstāvjiem.  Informācijas sniegšana, mutiski un rakstiski atbildot uz saņemtajiem informācijas pieprasījumiem.  NVO ir programmā plānotā kultūras jomas atklātā konkursa divu kārtu potenciālie līdzfinansējuma saņēmēji profesionālās laikmetīgās kultūras un mākslas produktu radīšanai un auditorijas attīstības aktivitāšu īstenošanai.  Tāpat uzņēmējus pārstāvošo NVO pārstāvji ir plānošanas reģionu iepriekš noteikto projektu mērķa grupa dažādu uzņēmējdarbības veicināšanas aktivitāšu īstenošanā.  Sabiedrība, tostarp NVO, ir programmas netiešā mērķa grupa, kas iegūs no plānotajiem pasākumiem vietējai attīstībai, nabadzības mazināšanai un kultūras sadarbībai. |
| 2. | Sabiedrības līdzdalība projekta izstrādē | Lai nodrošinātu sabiedrības līdzdalību, 2018. gada 20. februārī Rīgā tika organizētas programmas nozares konsultācijas jeb ieinteresēto pušu diskusija. Diskusijā piedalījās 48 dalībnieki, pārstāvot valsts un pašvaldību, izglītības un pētniecības iestādes, NVO, privāto sektoru, kā arī starptautiskās organizācijas. Dalībniekiem bija iespēja paust savu viedokli par būtiskākajām problēmām un izaicinājumiem reģionālās attīstības, kultūras sadarbības un labas pārvaldības jomā. Diskusiju vadīja pārstāvji no FIB.  2019.gada 25.februārī Nevalstisko organizāciju un Ministru kabineta sadarbības memoranda īstenošanas padome sniedza komentārus par koncepcijas projektu. 2019.gada 6.martā panākta vienošanās par turpmāko NVO iesaistes procesu programmas ieviešanā. |
| 3. | Sabiedrības līdzdalības rezultāti | 2018. gada 20. februāra ieinteresēto pušu diskusijas rezultāti tika ņemti vērā programmas koncepcijas izstrādē.  Programmas koncepcijas projekts pirms iesniegšanas Ministru kabinetā 2019.gada 6.martā ir saskaņots ar Nevalstisko organizāciju un Ministru kabineta sadarbības memoranda īstenošanas padomi. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta īstenošanā ir iesaistīta Finanšu ministrija kā vadošā iestāde, VARAM, kas atbild par programmas sagatavošanu un īstenošanu un Kultūras ministrija kā programmas partneris. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Šīs sadaļas 1.punktā norādīto institūciju funkcijas tiks paplašinātas, ietverot programmas īstenošanu un uzraudzību. |
| 3. | Cita informācija | Atbilstoši donorvalstu noteikumiem Finanšu ministrija kā vadošā iestāde nodrošina programmas koncepcijas iesniegšanu EEZ FIK. Programmas apsaimniekotājs un Finanšu ministrija piedalās programmas līguma projekta sagatavošanā. EEZ FIK programmai var noteikt papildu nosacījumus vai pieprasīt labojumus programmas līguma projektā. Ja donorvalstu komentāri pēc būtības maina programmas saturu, programmas apsaimniekotājs par to informē Ministru kabinetu pirms programmas līguma slēgšanas. Finanšu ministrija nodrošina programmas līguma slēgšanu ar EEZ FIK. |

Vides aizsardzības un reģionālās attīstības ministrs J. Pūce

Brice 67026469

Baiba.brice@varam.gov.lv